Raivo Plumer

Raivo Plumer (sündinud 24. detsembril 1961 Tallinnas) on eesti alpinist ja mägimatkaja, kes on tõusnud kahe kaheksatuhandelise mäe tippu.

Ta võttis osa Baltikumi aasta parimaks kõrgtõusuks tunnistatud  tipputõusust Denalile (1999). 

Ta on 2001. aastast MTÜ Mägiekspeditsioonide Klubi esimees. 2000. aastatel  tegutses ta Eesti Matkaliidu asepresidendina. Ta on teinud kaastööd  "Matkaseletussõnastiku" (2002) ja "Matkaspordi käsiraamatu" (2004) koostamisel. 2000. aastal oli ta kirjastuses Karrup ilmunud Reinhold Messneri raamatu "Mallory teine surm" eestikeelse tõlke konsultant.

Haridustee
Ta lõpetas 1985 Tallinna Polütehnilise Instituudi mehaanikateaduskonna.

Alpinism ja mägimatkamine
Matkamist ja  mägironimist harrastab ta 1982. aastast.  Ta on tulnud Eesti meistriks mägimatkatehnikas (1986–1988) ja mägimatkamises (1987, 1999). Ta on roninud Alpides, tõusnud 1995. aastal Matterhorni (4478 m) ja Mont Blanci (4807 m) tippu. 2000. aastal tõusis ta Kaukasuses Elbruse (5642 m) tippu.

Ta on tõusnud kahele üle 8000 meetri kõrgusele mäele: 11. oktoobril 1998 Cho Oyu tippu ja 23. juulil 2001 Broad Peaki eeltippu.

Kõrgtõusud 
Põhiallikas:
1990 – Estonia mäetipp (6211 m)
1990 – Lenini mäetipp (7134 m)
1991 – Korženevskaja (7105 m)
1991 – Kommunismi mäetipp (7495 m)
1997 – Aconcagua (6960 m)
1998 – Cho Oyu (8188 m)
1999 – Mount McKinley  (6190 m)
2001 – Broad Peaki eeltipp Rocky Summit (8028 m)
pisi|100px|Parima alpinisti rändauhind
Tunnustus
 1999 – Baltikumi aasta parim kõrgtõus – Mount McKinleyle (6190 m, alpinismirühma koosseisus)
 2001 – J. K. Alpinismiklubi rändauhind parimale alpinistile (tõus Broad Peaki tippu)
 2001 – Eesti Matkaliidu aunimetus Aasta matkaja
 2010 – Aasta matkategelaneAasta tegijad Eesti Matkaliit
 2013 – Aasta matkategelane
 Eesti Matkaliit valis ta 20. sajandi Eesti 100 silmapaistvaima matkaja ja matkategelase hulka

 Raamatud 
Raivo Plumer, Tõivo Sarmet. "Everesti päevik". Tallinn: Pegasus, 2005

Viited

 Välislingid 
Eesti mägimatkajad islamimaailmas. kultuur.elu.ee. 2/2002

Kategooria:Eesti alpinistid
Kategooria:Sündinud 1961